युंग वॉन माट वही कंपनी है जिसने इसके पहले बीएमडब्ल्यू, एडेका सुपर मार्केट चेन और सिक्स्ट कार रेंटल जैसे क्लायंट्स के लिए रोचक, कुछ हद तक भड़काऊ और हर हाल में ध्यान खींचने वाले नारे दिये हैं. जैसे कि 2001 के एक प्रचार अभियान में इलेक्ट्रॉनिक रिटेलर सैटर्न के लिए जर्मन में टैगलाइन दी, "गाइत्स इस्ट गाइल!" यानि कि "कंजूस होना कूल है!" यह ऐसा समय था जब जर्मनी में बेरोजगारी उभार पर थी और उपभोक्ता खर्च को लेकर काफी सतर्क थे. धीरे धीरे यह वाक्य पॉप कल्चर का हिस्सा बन गया.